Vågens Bataljon

Vågens Bataljon var et bergensk buekorps for (jenter) stiftet 1. juni 1991 og nedlagt 27. april 2008.

Buekorpset var et av de nye korpsene som er startet i Bergen de siste årene, og var et rent jentekorps. Det var det eldste jentekorpset, og var organisert som en stiftelse med styre.
Historikk
Første jentekorps

Jentene var de første som turte å utfordre guttene, og marsjerte alene mot gutter, gamlekarer og avisskribenter i fire år før neste jentekorps kom på banen. Etter den tid har det også dukket opp blandingskorps.

Vågens Bataljon hadde god oppslutning de første årene, men var de siste årene nede i under 20 innmeldte. Det var et av de minste buekorpsene, og den harde kjernen som marsjerte var noen ganger nede i bare fem jenter.

Bataljonen hadde lokaler i det gamle kretsfengselet i Bergen, og fargene deres var rødt og grønt.

Nedleggelse
27. april 2008 besluttet de å legge ned. På dette tidspunktet hadde korpset ti medlemmer. En av grunnene til nedleggelsen var dårlige lokaler som også manglet vann.Bergensavisen: Buekorps gir seg
Referanser

Litteratur
 Gjerstad, Jo. Buekorpsene i Bergen, (Bergen kommune 2005) ISBN 82-7128-383-9 (hefte

Eksterne lenker
 Vågens Bataljon, Buekorpsene.com 
 Bergens Tidende: Buekorps legges ned
 BA: Buekorps gir seg

Kategori:Buekorps
Kategori:Organisasjoner etablert i 1991
Kategori:Organisasjoner opphørt i 2008
Kategori:1991 i Norge